smcproject/ml-wiki-sentences huggingface dataset:
പരന്ന വട്ടമുഖം, പാദങ്ങൾ മുസലാകൃതിയാകുക, സന്ധികൾ ചുരുങ്ങുക, ശ്വാസകോശം അവികസിതമായിരിക്കുക എന്നിങ്ങനെയുള്ള പ്രശ്നങ്ങളാണ് ഉൽബദ്രവാപക്ഷയത്തിൽ ഗർഭസ്ഥശിശുവിന്റെ മൃതദേഹത്തിൽ കാണപ്പെടുന്നത് (ഇത് പോട്ടർ അനുക്രമം എന്നും അറിയപ്പെടുന്നു) .
പിയറീ റോബിൻ അനുക്രമം പോളന്റ് അനുക്രമം അവലംബം
ലാങ്ജോക്കുൾ ഇംഗ്ലീഷ് വിലാസം https://ml.wikipedia.org/wiki/Langj%C3%B6kull Þórisjökull in the foreground, part of Langjökull in the background
ലാങ്ജോക്കുൾ ( ഐസ്ലാൻഡിക് "ലോങ് ഗ്ലേഷ്യർ") വാട്നജോക്കുളിനുശേഷം ഐസ്ലാന്റിലെ (953 km 2 ) രണ്ടാമത്തെ ഏറ്റവും വലിയ മഞ്ഞുപാളികൾ ആണ്.
ഇത് ഐസ്ലാൻഡിലെ ഹൈലാൻഡ്സ് അല്ലെങ്കിൽ ഐസ്ലാൻറിക് ഇന്റീരിയറിന്റെ പടിഞ്ഞാറായിട്ടാണ് സ്ഥിതി ചെയ്യുന്നത്.
ഹൗക്കടലുർ നിന്നും അത് വ്യക്തമായി കാണാവുന്നതാണ് .
64°45′N 19°59′W ﻿ / ﻿ 64.750°N 19.983°W ﻿ / 64.750; -19.983 ഹിമാനി സ്ഥിതിചെയ്യുന്നു.
ലാങ്ജോക്കുളിന്റെ വ്യാപ്തം 195 കിലോമീറ്ററാണ്, ഐസ് 580 മീറ്റർ (1,900 അടി) കട്ടിയുള്ളതാണ്.
സമുദ്രനിരപ്പിന് മുകളിൽ മഞ്ഞുപാളിയുടെ ഏറ്റവും ഉയർന്ന പോയിന്റ് (ലാങ്ജോക്കുളിന്റെ വടക്കൻ അറ്റത്തുള്ള ബാൽജെജോക്കുളിലെ) ഏകദേശം 1,450 m (4,760 ft) ആണ്.
1840 ലാണ് കഴിഞ്ഞ കാലഘട്ടത്തിൽ ഏറ്റവും കൂടുതൽ ഉപരിതല പ്രദേശം രേഖപ്പെടുത്തിയത് .
ഇതും കാണുക Geography of Iceland Iceland plume List of glaciers List of glaciers of Iceland List of islands of Iceland List of lakes of Iceland List of rivers of Iceland List of volcanoes in Iceland List of waterfalls of Iceland അവലംബം ↑ ബാഹ്യ ലിങ്കുകൾ Wikimedia Commons has media related to Langjökull .
Langjökull Archived 2019-03-01 at the Wayback Machine .
in the Catalogue of Icelandic Volcanoes Photo of Langjökull Gwenn E. Flowers, Helgi Björnsson, Áslaug Geirsdóttir,  Gifford H. Miller and Garry K.C. Clark:Glacier fluctuation and inferred climatology of Langjokull through the little Ice Age.
in: Quaternary Science Reviews, Vol.
26, 2007 Global Volcanism Program on Langjökull Erdbebenüberwachung am Langjökull Sveinn Jakobson u.a., Volcanic systems and segmentation of the plate boundaries in S-W-Iceland Skiing on the glacier
ലാങ്ടാങ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Langtang_National_Park
ലാങ്‍ടാങ് ദേശീയദ്യാനം 1976 ൽ ആദ്യ ഹിമാലയൻ ദേശീയോദ്യാനമായി സ്ഥാപിക്കപ്പെട്ട നേപ്പാളിലെ നാലാമത്തെ ദേശീയ ഉദ്യാനമാണ്.
ഈ സംരക്ഷിത പ്രദേശം ഏകദേശം 6,450 മീറ്റർ (21,160 അടി) ഉയരത്തിലാണ് സ്ഥിതി ചെയ്യുന്നത്.
26 വില്ലേജ് ഡവലപ്മെൻറ് കമ്മിറ്റികൾ ഉൾക്കൊള്ളുന്ന മദ്ധ്യ ഹിമാലയൻ മേഖലയിലെ നുവാകോട്ട് , റാസുവ , സിന്ധുൽപാല്ചോക്ക് ജില്ലകളിലെ 1,710 ചതുരശ്ര കിലോമീറ്റർ  (660 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്നു.
ടിബറ്റിലെ ഖോമോലംഗ്മ ദേശീയ പ്രകൃതി സംരക്ഷണ പ്രദേശവുമായി ഇത് ബന്ധിക്കപ്പെട്ടിരിക്കുന്നു.
ഉയരത്തിലുള്ള പവിത്ര തടാകമായ ഗോസിയാൻകുണ്ട ഈ ദേശീയോദ്യാനത്തിൻറെ പരിധിയിലാണ്.
മദ്ധ്യ ഹിമാലയയിൽ സ്ഥിതി ചെയ്യുന്ന ഈ ദേശീയോദ്യാനം കാഠ്‍മണ്ഡുവിന് ഏറ്റവും അടുത്താണ് സ്ഥിതിചെയ്യുന്നത്.
4,300 മീറ്റർ (14,100 അടി) ഉയരത്തിലുള്ള ഗോസിയകുണ്ഡ തടാകം, 6,988 മീറ്റർ (22,927 അടി) ഉയരത്തിലുള്ള ഡോർജ് ലാപ്ക പർവ്വതനിര എന്നിവ ഈ ദേശീയോദ്യാനത്തെ കിഴക്കുപടിഞ്ഞാറ് നിന്ന് തെക്ക്-കിഴക്കുവരെ രണ്ടായി ഛേദിക്കുന്നു.
7,245 മീറ്റർ (23,770 അടി) ഉയരമുള്ള ലാങ്ങ്ടാങ് ലിറൂങ് ആണ് ദേശീയോദ്യാനത്തിലെ ഏറ്റവും ഉയരം കൂടിയ കൊടുമുടി.
ദേശീയ ഉദ്യാനത്തിന്റെ വടക്കും-കിഴക്കും അതിർത്തി ടിബറ്റിന്റെ അന്താരാഷ്ട്ര അതിർത്തിയോട് യോജിച്ചു കിടക്കുന്നു.
പടിഞ്ഞാറൻ അതിർത്തിയിലൂടെ ഭോട്ടെ കോസി , ത്രശൂലി എന്നീ നദികൾ ഒഴുകുന്നു.
കാഠ്മണ്ഡു താഴ്‍വരയ്ക്ക് ഏകദേശം 32 കിലോമീറ്റർ (20 മൈൽ) വടക്കായിട്ടാണ് ദേശീയോദ്യാനത്തിന്റെ തെക്കൻ അതിർത്തി സ്ഥിതിചെയ്യുന്നത്.
ദേശീയോദ്യാനത്തിൻറെ അതിർത്തിക്കുള്ളിലായി ഏകദേശം 45 ഗ്രാമങ്ങൾ സ്ഥിതിചെയ്യുന്നുണ്ടെങ്കിലും ഇവ ദേശീയോദ്യാനത്തിൻറെ അധികാരപരിധിയിൽ വരുന്നതല്ല.
ഈ സംരക്ഷിത പ്രദേശം ഇന്തോ-മലയൻ , പാലിയാർട്ടിക് എക്കോ സോണുകളെ പ്രതിനിധീകരിക്കുന്നു.
1970 ൽ ഹിമാലയത്തിലെ ആദ്യത്തെ സംരക്ഷിത പ്രദേശമായി ലാങ്‍ടാങ് ദേശീയോദ്യാനം സ്ഥാപിക്കാൻ രാജകീയ അംഗീകാരം നൽകപ്പെട്ടു.
1976 ൽ ഈ ദേശീയോദ്യാനം സ്ഥാപിക്കുന്നതിനു വിജ്ഞാപനപത്രം പുറപ്പെടുവിക്കുകയും 1998 ൽ 420 ചതുരശ്ര കിലോമീറ്റർ പ്രദേശം  (160 ചതുരശ്ര മൈൽ)  ബഫർ സോണായി ചേർത്ത് വിപുലീകരിക്കുകയും ചെയ്തു.
ബഫർ സോൺ മാനേജ്‍മെൻറിൻറെ മാർഗ്ഗനിർദ്ദേശങ്ങൾ അനുസരിച്ച് മറ്റ് പ്രകൃതി വിഭവങ്ങളുടെ സംരക്ഷണവും ബദൽ ഊർജ്ജത്തിൻറെ വികസനത്തോടൊപ്പം വനസംരക്ഷണം, വന്യജീവി സംരക്ഷണം, സാംസ്കാരിക വിഭവങ്ങൾ പരിരക്ഷിക്കുക എന്നിവയ്ക്കും മുൻഗണന നൽകപ്പെട്ടു.
പ്രകൃതിദത്തമായ പരിസ്ഥിതി സംരക്ഷിക്കുന്നതിനാണ് ദേശീയോദ്യാനം ഏറ്റവും പ്രധാന്ൺ കൽപ്പിച്ചിരിക്കുന്നത്.
അതേസമയം, വിഭവ സംരക്ഷണത്തിന് അനുയോജ്യമായ രീതിയിൽ പരമ്പരാഗത ഭൂവിനിയോഗ രീതികളെ പ്രാദേശിക ജനത പിന്തുടരാൻ അനുവദിക്കുകയെന്നതും ഒരു പ്രധാനമാണ്.
തെക്കുപടിഞ്ഞാറൻ മൺസൂൺ വേനൽക്കാലമാണ് ഈ ദേശീയോദ്യാനത്തിൽ അനുഭവപ്പെടുന്നത്.
മുഴുവൻ പ്രദേശത്തുമുള്ള ഏറ്റവും ഉയർന്ന വ്യത്യാസം കാരണം താപനില വളരെ വ്യത്യാസപ്പെട്ടിരിക്കുന്നു.
മുഴുവൻ പ്രദേശത്തിൻറെയും ഔന്നത്യത്തിൽ വളരെ വ്യത്യാസമുള്ളതിനാൽ താപനിലയും അതിനനുസിരിച്ച വളരെയധികം വ്യത്യാസപ്പെട്ടിരിക്കുന്നു.
ജൂൺ മുതൽ സെപ്തംബർ വരെയാണ് മുഖ്യമായും വാർഷിക മഴയുണ്ടാകാറുള്ളത്.
ഒക്ടോബർ മുതൽ നവംബർ വരെയും ഏപ്രിൽ മുതൽ മെയ് വരെയും ദിവസങ്ങൾ ചൂടുള്ളതും വെയിലുള്ളതും രാത്രി തണുപ്പുള്ളതുമാണ്.
വസന്തകാലത്ത് 3,000 മീറ്റർ (9,800 അടി) ഉയരമുള്ള പ്രദേശത്തു പെയ്യുന്ന മഴ മിക്കപ്പോഴും അത്യന്നതിയിൽ മഞ്ഞുവീഴ്ചയായി മാറുന്നു.
ശൈത്യകാലത്ത് ഡിസംബർ മുതൽ മാർച്ച് വരെയുള്ള സമയത്ത് ദിവസങ്ങൾ തെളിഞ്ഞതും മിതമായ തണുപ്പുള്ളതുമാണ് എന്നാൽ രാത്രി തണുത്തുറയുന്ന അവസ്ഥയിലെത്താറുണ്ട്.
ർ സസ്യജാലം
ഈ ദേശീയോദ്യാനമേഖലയിലെ സങ്കീർണമായ ഭൂപ്രകൃതിയും, ഭൂഗർഭശാസ്ത്രവും, കാലാവസ്ഥാ വ്യതിയാനങ്ങളും വ്യത്യസ്തങ്ങളായ അനേകം സസ്യങ്ങളുടെ വളർച്ചയ്ക്കു സഹായകരമായി ഭവിച്ചിരിക്കുന്നു.
ഉപരിതല വനപ്രദേശം (1000 മീറ്ററിനു താഴെ) ഓക്കുമരങ്ങൾ , മാപ്പിൾ , നീലപ്പെൻ , ഹെംലോക്ക് സ്‍പ്രൂസ് , വിവിധ ഇനം റോഡോഡെൻഡ്രോൺ എന്നിവ പ്രധാന വനങ്ങളിൽ ഉൾപ്പെടുന്നു.
ചിത്രശാല Gosainkunda Lake in the southwest area of the park.
Sunrise in Langtang National Park.
A trekker enjoying the beauty of Langtang.
Frozen Gosaikunda Lake in winter.
Kathmandu, ISBN 978-92-9115-033-5 ↑ Mishra, P. N. (2003).
The Langtang National Park: a proposed first Biosphere Reserve in Nepal .
Journal of the National Science Foundation of Sri Lanka 31 (1 2): 333–335.
↑ Yonzon, P., Jones, R., Fox, J. (1991).
Geographic Information Systems for Assessing Habitat and Estimating Population of Red Pandas in Langtang National Park, Nepal.
Ambio 20 (7) (Nov 1991): 285–288.
↑ ↑ Heinen, J. T. and J. N. Mehta (2000).
↑ Sayers, K., Norconk, M.A. (2008).
Himalayan Semnopithecus entellus at Langtang National Park, Nepal: Diet, Activity Patterns, and Resources .
International Journal of Primatology (2008) 29: 509–530.
ലാങ്ഹാൻസ് ഭീമൻ കോശം ഇംഗ്ലീഷ് വിലാസം https://ml.wikipedia.org/wiki/Langhans_giant_cell ലാങ്ഹാൻ ഭീമൻ കോശം മധ്യത്തിലുള്ള ഗ്രാനുലോമയുടെ സൂക്ഷ്മദർശിനി ചിത്രം, ഇയോസിൻ-ഹെമറ്റോക്സിലിൻ വർണ്ണങ്ങളിൽ
ഗ്രാനുലോമകളിലെ മാക്രോഫേജുകൾ തമ്മിൽ ലയിച്ച് ഉണ്ടാവുന്ന, കുതിരലാടത്തിന്റെ ആകൃതിയിൽ കോശമർമ്മങ്ങളുള്ള ഭീമൻ കോശമാണ് ലാങ്ഹാന്റെ ഭീമൻ കോശം (Langhan's giant cell).
ഇവയെ പിറൊഗോവ്-ലാങ്ഹാൻ കോശങ്ങൾ എന്നും വിളിക്കാറുണ്ട്.
ഇവ ഏറ്റവും കൂടുതൽ പഠനവിധേയമായിട്ടുള്ളത് ക്ഷയരോഗം ബാധിച്ച വ്യക്തികളിലാണ് എന്നതിനാൽ ഇവയെ ക്ഷയരോഗ ഭീമൻ കോശം എന്നും വിളിക്കാറുണ്ട്.
എന്നാൽ ക്ഷയം പോലുള്ള മറ്റേത് ദീർഘകാല വീക്കങ്ങളിലും ഇവ കാണപ്പെടാം.
സാർക്കോയ്ഡോസിസ് ബാധിച്ചവരിലെ കഴലകളുടെ ബയോപ്സിയിലും, ശ്വാസകോശ ബയോപ്സിയിലും ഇവ കാണപ്പെടാറുണ്ട്.
തിയൊഡോർ ലാങ്ഹാൻ എന്ന ശാസ്ത്രജ്ഞന്റെ സ്മരണയ്ക്കായാണ് കോശത്തിന് ഈ പേരു നൽകിയിരിക്കുന്നത്.
അവലംബം ഇതും കാണുക അന്യവസ്തു ഭീമൻ കോശം
ലാടോൻ ജോഗ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ലാടോൻ ജോഗ.
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലാടോൻ ജോഗ സ്ഥിതിചെയ്യുന്നത്.
ലാടോൻ ജോഗ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ലാടോൻ ജോഗ ൽ 83 വീടുകൾ ഉണ്ട്.
ആകെ ജനസംഖ്യ 424 ആണ്.
ഇതിൽ 222 പുരുഷന്മാരും 202 സ്ത്രീകളും ഉൾപ്പെടുന്നു.
ലാടോൻ ജോഗ ലെ സാക്ഷരതാ നിരക്ക് 80.9 ശതമാനമാണ്.
ലാടോൻ ജോഗ ലെ 6 വയസ്സിനു താഴെയുള്ള കുട്ടികളുടെ എണ്ണം 38 ആണ്.
ഇത് ലാടോൻ ജോഗ ലെ ആകെ ജനസംഖ്യയുടെ 8.96 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 251 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 136 പുരുഷന്മാരും 115 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 98.8 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 67.73 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ലാടോൻ ജോഗ ലെ 0  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 83 - - ജനസംഖ്യ 424 222 202 കുട്ടികൾ (0-6) 38 17 21 പട്ടികജാതി 0 0 0 പട്ടിക വർഗ്ഗം 0 0 0 സാക്ഷരത 80.9 % 55.39 % 44.61 % ആകെ ജോലിക്കാർ 251 136 115 ജീവിതവരുമാനമുള്ള ജോലിക്കാർ 248 135 113 താത്കാലിക തൊഴിലെടുക്കുന്നവർ 170 65 105 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ലാച്ചിഷ് കത്തുകൾ ഇംഗ്ലീഷ് വിലാസം https://ml.wikipedia.org/wiki/Lachish_letters ലാച്ചിഷ് കത്തുകളിൽ മൂന്നാമത്തേതിന്റെ പാഠം പ്രാചീന എബ്രായ ലിപിയിലും ആധുനികലിപിയിലും
ബിസി 587-86-ൽ പുരാതന യൂദയാരാജ്യം ബാബിലോണിനു കീഴ്പ്പെടുന്നതുമായി ബന്ധപ്പെട്ട ചരിത്രസംഭവങ്ങളിലേക്കു വെളിച്ചം വീശുന്ന തത്സമയരേഖകളാണ് ലാച്ചിഷ് കത്തുകൾ (Lachish letters).
യൂദയായിലെ ലാച്ചിഷ് പട്ടണത്തിന്റെ സ്ഥാനമായ ഇന്നത്തെ ടെൽ എദ് ദുവീറിന്റെ(Tell ed-Duweir) ഉദ്ഖനനത്തിൽ, പുരാവസ്തുവിജ്ഞാനി ജെ.എൽ. സ്റ്റാർക്കിയാണ് മൺപാത്രക്കഷണങ്ങളിൽ (Ostraca) മഷി കൊണ്ടെഴുതിയ ഈ കത്തുകൾ 1935-ൽ  കണ്ടെത്തിയത്.
നഗരകവാടത്തിലെ കാവൽഅറയുടെ (Guard Room) നഷ്ടശിഷ്ടങ്ങളിലാണ് അവ കണ്ടുകിട്ടിയത്.
ബാബിലോണിലെ പ്രാവാസത്തിനു മുൻപ് എബ്രായ ഭാഷ എഴുതാനുപയോഗിച്ചിരുന്ന പ്രാചീനലിപിയിലാണ് ഈ കത്തുകൾ എഴുതിയിരിക്കുന്നത്.
ആകെ 18 കത്തുകളാണ് നിലവിലുള്ളത്.
ലാച്ചിഷ് കത്തുകളിൽ ആറാമത്തേതിന്റെ പരിഭാഷ : എന്റെ യജമാനൻ യവോഷിന്: ഈ നാളുകളിൽ നല്ല ആരോഗ്യത്തോടെയിരിക്കാൻ തിരുമേനിക്കു കഴിയട്ടെ.
അവിടത്തെ ഈ ദാസൻ വെറുമൊരു നായ് അല്ലാതെ മറ്റാരാണ്?
എന്നിട്ടും, “വായിക്കാൻ കനിയുക” എന്നു പറഞ്ഞ് രാജാവിന്റേയും കുമാരന്മാരുടേയും കത്തുകൾ അവിടുന്ന് അടിയന് അയച്ചു തന്നല്ലോ.
കുമാരന്മാരുടെ വാക്കുകൾ നന്നല്ല.
അവ നമ്മുടേയും കേൾക്കുന്ന (മറ്റുള്ളവരുടേയും) കൈകളെ ബലഹീനം ആക്കുകയേയുള്ളു.
“എന്ത്, യെരുശലേമിൽ പോലും അവർ ഇങ്ങനെ ചെയ്യുന്നുവെന്നോ; രാജാവിനോടും രാജകുടുംബത്തോടും ഇതു ചെയ്യുന്നുവെന്നോ” എന്ന് (അവർ) പറയും.
അങ്ങയുടെ ദൈവമായ ജീവിക്കുന്ന യഹോവയാണേ, കത്തുകൾ വായിച്ചതിൽ പിന്നെ, ഈ ദാസനു സമാധാനമില്ല.
രാജ്യാതിർത്തിയിൽ ലാച്ചിഷിനു വടക്കെവിടെയോ ഉള്ള നിരീക്ഷണനിലയങ്ങളിലൊന്നിന്റെ ചുമതലക്കാരനായിരുന്ന ഹോഷയ്യാ, ലാച്ചിഷിലെ തന്റെ മേലധികാരി യോവാഷിന് എഴുതിയ കുറിപ്പുകളാണ് ഈ കത്തുകൾ.
" അവിടത്തെ മുൻപിൽ ഈ ദാസൻ വെറുമൊരു നായ് മാത്രം " എന്ന മട്ടിലുള്ള ഏറ്റുപറച്ചിലുകൾ, കത്തെഴുതിയ ആളും സ്വീകർത്താവും തമ്മിലുള്ള ബന്ധത്തിന്റെ സ്വഭാവം വ്യക്തമാക്കുന്നു.
ബാബിലോണിന്റെ ആക്രമണഭീഷണിയുടെ പശ്ചാത്തലത്തിൽ ലാച്ചിഷ്, അസെക്കാ, എന്നീ നഗരങ്ങളിൽ നിന്നുള്ള 'പുകസൂചനകൾ' (Smoke Signals) ശ്രദ്ധിക്കാൻ ചുമതലപ്പെട്ടവനായിരുന്നു ഹോഷെയ്യാ എന്നു കരുതപ്പെടുന്നു.
ഏറ്റവും പ്രസിദ്ധമായ നാലാമത്തെ കത്ത് അവസാനിക്കുന്നത് നിരാശയുടെ ഈ വാക്കുകളിലാണ്: "അസെക്കാ ഞങ്ങൾക്ക് കാണാനാകുന്നില്ല; അങ്ങു പറഞ്ഞതനുസരിച്ചുള്ള ലാച്ചിഷിന്റെ സൂചന കാത്തിരിക്കുകയാണു ഞങ്ങൾ".
ബാബിലോണിന്റെ അധീനത്തിലാകാതെ യൂദയായിൽ അവശേഷിച്ചിരുന്ന മൂന്നു മതിലകനഗരങ്ങളിൽ (Fortified Cities) ഒന്നായ അസെക്കായുടെ പതനത്തിനു ശേഷവും, ലാച്ചിഷിന്റെ പതനത്തിനു തൊട്ടുമുൻപും അയച്ചതാകാം ഈ കത്തെന്നു കരുതപ്പെടുന്നു.
എബ്രായബൈബിളിലെ ജെറമിയായുടെ പുസ്തകത്തിൽ തെളിയുന്ന മത-രാഷ്ട്രീയ സാഹചര്യങ്ങൾ ഈ കത്തുകളിലും പ്രതിഫലിക്കുന്നു.
ബിസി ഏഴാം നൂറ്റാണ്ടവസാനം (649-609) യൂദയാ ഭരിച്ച ജോസിയാ രാജാവ്, യെരുശലേമിലെ ദേവാലയം കേന്ദ്രീകരിച്ചുള്ള യഹോവപക്ഷ ധാർമ്മികതയെ ശക്തമായി പിന്തുണച്ചിരുന്നു.
ജോസിയായുടെ നയങ്ങൾ യഹോവപക്ഷത്തെ ശക്തിപ്പെടുത്തിയെന്നതിന്റെ സൂചനകൾ ലാച്ചിഷ് കത്തുകളിൽ കാണാം.
ഓരോ കത്തും തുടങ്ങുന്നത് "അങ്ങ് നല്ല വാർത്ത കേൾക്കാൻ യഹോവ ഇടയാക്കട്ടെ" എന്ന മട്ടിൽ, യഹോവീയമായ അഭിവാദനത്തോടെയാണ്.
കത്തുകളിൽ ആകെയുള്ള 22 വ്യക്തിനാമങ്ങളിൽ 14 എണ്ണം യഹോവയുടെ പേരുൾക്കൊള്ളുന്നതാണ്: 'ഗെമര്യാഹു', 'യാസന്യാഹു' എന്നീ പേരുകളുടെ അവസാനഭാഗത്തെ 'യാഹു' യഹോവയെ സൂചിപ്പിക്കുന്നു.
ഉത്തര ഇസ്രായേലിൽ നിന്നു കിട്ടിയ ബിസി എട്ടാം നൂറ്റാണ്ടിലെ സമരിയാ കളിമൺലിഖിതങ്ങളിലെ (Samaria Ostraca) പേരുകൾ ഈവിധമായിരുന്നില്ല.
യഹോവപക്ഷം ഇഷ്ടപ്പെടാതിരുന്ന വൈദേശികമൂർത്തിയായ ബാലുമായി ബന്ധപ്പെട്ട പേരുകളായിരുന്നു അതിൽ അധികവും: 'അബിബാൽ' 'ബാൽസാക്കാർ' എന്നിങ്ങനെ.
ബാബിലോണിന്റെ ആക്രമണം അരങ്ങേറുമ്പോൾ യൂദയായിലെ രാജനീതിയിലെ വിവിധപക്ഷങ്ങളിൽ ജെറമിയായെപ്പോലുള്ള പ്രവാചകന്മാർ സക്രിയരായിരുന്നു എന്നതിന്റെ വ്യക്തമായ സൂചന എബ്രായബൈബിളിൽ ഉണ്ട്.
സമാനമായ സൂചനകൾ ലാച്ചിഷ് കത്തുകളിലും കാണാം.
വിദേശാക്രമണത്തിനിടെ ജനങ്ങളുടെ ആത്മവിശ്വാസം കുറയ്ക്കുന്നതായി കരുതപ്പെട്ട നിലപാടുകളെക്കുറിച്ചുള്ള പരാതി ചില കത്തുകളിലുണ്ട്.
പ്രതിരോധം നിഷ്ഫലമണെന്നും ബാബിലോണിനു കീഴടങ്ങുകയല്ലാതെ വഴിയില്ലെന്നും വാദിച്ച ജെറമിയായുടെ പ്രവചനങ്ങൾ ജനങ്ങളുടെ മനോവീര്യം കുറക്കുന്നുവെന്ന ആരോപണത്തെ ബൈബിളിലെ ജെറമിയായുടെ പുസ്തകവും പരാമർശിക്കുന്നുണ്ട്.
പ്രവാചകന്മാരെക്കുറിച്ച് ഈ കത്തുകൾ പറയുന്നുണ്ടെങ്കിലും ജെറമിയായെ പരാമർശിക്കുന്നുണ്ടോ എന്നു വ്യക്തമല്ല.
ജെറമിയായെപ്പോലുള്ളവർ, ബാബിലോണിനെതിരെ ഈജിപ്തിനെ ആശ്രയിക്കുന്നതു നിഷ്ഫലമാണെന്നു വാദിച്ചിരുന്നെങ്കിലും യൂദയായുടെ രാഷ്ട്രീയനേതൃത്വം ഈജിപ്തിന്റെ പിന്തുണ തേടിയിരുന്നു എന്നതിന്റെ സൂചനയും ലാച്ചിഷ് കത്തുകളിലുണ്ട്.
യൂദയാരാജ്യത്തിന്റെ അന്ത്യനാളുകളിൽ നിന്നുള്ളതായി കൃത്യമായി കാലനിർണ്ണയം സാദ്ധ്യമായ രേഖകൾ എന്ന നിലയിൽ ലാച്ചിഷ് കത്തുകൾ ഏറെ പ്രാധാന്യമുള്ളവയാണ്.
അതിലുപരി പുരാതന ഇസ്രായേലിന്റെ ചരിത്രത്തിലെ ഒരു ദുരന്തഘട്ടത്തിന്റെ സ്മരണിക എന്ന പ്രാധാന്യവും ഈ കത്തുകൾക്കുണ്ട്.
അവലംബം 1 2 Cambridge Companion to the Bible: "First and Second Kings, Archeological and Sociological Data on Israel and Judah during the period 961 to 560 BC"(പുറങ്ങൾ 136-37) "Jeremiah, Archeological and Sociological Data on the Period - Cambridge Companion to the Bible" (പുറങ്ങൾ 184-85) ↑ Isaiah666.com: The Lachish Letters Translation 1 2 ലാച്ചിഷ്, ഓക്സ്ഫോർഡ് ബൈബിൾ സഹകാരിയിലെ ലേഖനം (പുറം 418) ↑ Ancient Israel, A Short History from Abraham to the Roman Destruction of the Temple, Edited by Hershel Shanks (പുറങ്ങൾ 139-141 147)
ലാച്നൊകോളോൺ ഇംഗ്ലീഷ് വിലാസം https://ml.wikipedia.org/wiki/Lachnocaulon
എറിയോക്കോളേസീ എന്ന സസ്യ കുടുംബത്തിലെ ഒരു ജനുസ്സ് ആണ്' ലാച്നൊകോളോൺ' ( bogbutton ) .
ഏഴു ഇനങ്ങൾ (സ്പീഷിസ്) ആണ് ഈ തരത്തിൽ ഉൾപ്പെടുത്തിയിട്ടുള്ളത്.
ക്യൂബയിലും തെക്കൻ അമേരിക്കയിൽ ടെക്സാസ് മുതൽ വെർജീനിയ വരെയുള്ള സ്ഥലങ്ങളിലും ആണ് ഇത് അധികം കാണുന്നത്.
Lachnocaulon anceps (Walter) Morong - from Texas to Virginia; Isla de la Juventud in Cuba Lachnocaulon beyrichianum Sporl.
ex Körn - Florida, Georgia, Alabama, North and South Carolina † Lachnocaulon cubense Ruhland - Cuba, apparently extinct Lachnocaulon digynum Körn - from eastern Texas to the Florida Panhandle Lachnocaulon ekmanii Ruhland - Cuba Lachnocaulon engleri Ruhland - Florida, southern Alabama Lachnocaulon minus (Chapm.) Small - Florida, Georgia, Alabama, North and South Carolina അവലംബം പുറംകണ്ണികൾ
ലാടെക്ക് ഇംഗ്ലീഷ് വിലാസം https://ml.wikipedia.org/wiki/LaTeX
പ്രമാണങ്ങൾ തയ്യാറാക്കുമ്പോൾ അതിന് ടൈപ്പ് സെറ്റ് ചെയ്യാൻ വേണ്ടി ഉപയോഗിക്കുന്ന ഒരു മാർക്കപ്പ് ഭാഷാസങ്കേതമാണ് ലാടെക്ക് .
ടൈപ്പ് സെറ്റിങ് സങ്കേതത്തിൽ ഇതിനെ സാധാരണ കാണിക്കുന്നത് എന്ന രൂപത്തിലാണ്.
ടൈപ്പ് സെറ്റിങ് സങ്കേതം ഉദാഹരണം
താഴെക്കൊടുത്തിരിക്കുന്ന ഉദാഹരണം ലാടെക്കിന്റെ ഇൻപുട്ട് കോഡും, ഔട്ട്പുട്ട് ഫലവും കാണിക്കുന്നു.
\documentclass [12pt] { article } \usepackage { amsmath } \title { \LaTeX } \date {} \begin { document } \maketitle \LaTeX {} is a document preparation system for the \TeX {} typesetting program.
It offers programmable desktop publishing
  features and extensive facilities for automating most aspects of
  typesetting and desktop publishing, including numbering and
  cross-referencing, tables and figures, page layout, bibliographies,
  and much more.
\LaTeX {} was originally written in 1984 by Leslie
  Lamport and has become the dominant method for using \TeX ; few
  people write in plain \TeX {} anymore.
The current version  is \LaTeXe .
% This is a comment; it will not be shown in the final output.
% The following shows a little of the typesetting power of LaTeX: \begin { align } E = mc ^ 2 \\ m = \frac { m _ 0 }{ \sqrt { 1- \frac { v ^ 2 }{ c ^ 2 }}} \end { align } \end { document } ഉച്ചാരണവും ഏഴുത്തും
ലാടെക്ക്  /ˈlɑːtɛk/  അല്ലെങ്കിൽ ലെയ്ടെക്ക് /ˈleɪtɛk/  എന്നാണ് ഇതിന്റെ ഉച്ചാരണം.
ടൈപ്പ് സെറ്റിങ് സങ്കേതത്തിൽ ഇതിനെ എന്ന രൂപത്തിലും സാധാരണ എഴുതുമ്പോൾ LaTeX എന്നും കാണിയ്ക്കുന്നു.
ലാടെക് പ്രൊജക്റ്റ് പൊതു ഉടമസ്ഥത ലൈസെൻസ് (Latex Project Public License)(LPPL)  എന്ന സ്വതന്ത്ര സോഫ്റ്റ് വെയർ ലൈസെൻസിലാണ് ലാടെക് വിതരണം ചെയ്യുന്നത്.
ബന്ധപ്പെട്ട സോഫ്റ്റ് വെയർ പതിപ്പുകൾ
ലാടെക്കിന്റെ ആദ്യത്തെ പതിപ്പ് ആയ LaTeX 2.09, 1985 ൽ പുറത്തിറങ്ങി.
ലാടെക്കിന്റെ രണ്ടാമത്തേതും ഇപ്പോൾ നിലവിലുള്ളതും ആയ  LaTeX 2e എന്ന പതിപ്പ് 1994ൽ ആണു് പുറത്തിറങ്ങിയത്.
ഇതിന്റെ അടുത്ത പതിപ്പ് LaTeX3 ഇപ്പോൾ വികസിപ്പിച്ചു കൊണ്ടിരിയ്ക്കുന്നു.
ഇണക്കം
ലാടെക്ക് ഡോക്യുമെന്റുകൾ(.tex) സ്വതന്ത്ര സോഫ്റ്റ്‌വെയർ പ്രോഗ്രാമുകളായ LaTeX2RTF ഓ TeX4ht ഓ ഉപയോഗിച്ച് റിച്ച് ടെക്സ് ഫയൽ(.rtf) ആയോ, XML(.xml) ഫയലായോ മാറ്റാവുന്നതാണ്.
മൈക്രോസോഫ്റ്റ് വേഡോ ഓപ്പൺ ഓഫീസ് റൈറ്ററോ വച്ച് ഈ ഫയലുകൾ (.rtf/.xml) വായിക്കാവുന്നതാണ്.
A Document Preparation System - LATEX - User's Guide and Reference Manual, Second Edition, Leslie Lamport, Pearson വെക്ടർ ഗ്രാഫിക്സുകൾ തയ്യാറാക്കാനും ലാടെക്ക് ഉപയോഗിക്കുന്നു കവാടം: സ്വതന്ത്ര സോഫ്റ്റ്‌വെയർ
ലാടമണ്ഡലി ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ഇന്ത്യയിലെ പശ്ചിമഘട്ടത്തിൽ മാത്രം കാണപ്പെടുന്ന ഒരു വിഷമുള്ള പിറ്റ് വൈപ്പറാണ് ലാടമണ്ഡലി എന്നറിയപ്പെടുന്ന ഹോഴ്സ് ഷൂ പിറ്റ് വൈപ്പർ .
( (ശാസ്ത്രീയനാമം : Craspedocephalus strigatus).
ഇതിന്റെ ഉപജാതികളൊന്നും നിലവിൽ അംഗീകരിക്കപ്പെട്ടിട്ടില്ല.
ദക്ഷിണേന്ത്യയിലെ കർണാടക , തമിഴ്‌നാട് , കേരള സംസ്ഥാനങ്ങളിൽ പശ്ചിമഘട്ടത്തിൽ മാത്രം കാണപ്പെടുന്ന ലാടമണ്ഡലികൾ നീലഗിരിയിലെ മലഞ്ചെരിവുകളിലും ഷോല പുൽമേടുകളിലും കാണപ്പെടുന്നു.
മുൻകാലങ്ങളിൽ പശ്ചിമഘട്ടത്തിൽ നിന്നും കിഴക്കൻ ഘട്ടങ്ങളിൽ നിന്നുമുള്ള അതിരുകടന്ന പ്രദേശങ്ങളിൽ നിന്ന് തെറ്റായി തിരിച്ചറിയുകയും തെറ്റായി റിപ്പോർട്ട് ചെയ്യുകയും ചെയ്തു.
ഒരുപക്ഷേ, ഭൂമിശാസ്ത്രപരമായ ഏറ്റവും ചെറിയ വ്യാപ്തിയുള്ളതായി ഇന്ത്യയിൽ നിന്ന് സ്ഥിരീകരിച്ച പിറ്റ് വൈപ്പർ ഇനമാണിത്.
ചോലവനങ്ങളിലും മലഞ്ചെരുവുകളിലും വസിക്കുന്ന ഇവ രാപ്പകൽ ഭേദമില്ലാതെ സഞ്ചരിക്കുന്നവരാണ്.
തവള , പല്ലി , എലി എന്നിവയെ ഭക്ഷിക്കുന്നു.
ഇവയുടെ പ്രകൃതി ചരിത്രം അജ്ഞാതമാണ്.
ചെറിയ അന്തർ നാസികൾ, ലോറിയൽ കുഴിയുമായി സമ്പർക്കം പുലർത്തുന്ന രണ്ടാമത്തെ സൂപ്പർലാബിയൽ, മധ്യഭാഗത്തെ 21 നിരകൾ മിനുസമാർന്നതോ ദുർബലമായതോ ആയ ഡോർസൽ സ്കെയിലുകൾ, ലാബിയലുകൾക്കിടയിലുള്ള ഒറ്റവരി ശൽക്കങ്ങൾ എന്നിവയുടെ സാന്നിധ്യത്തെ അടിസ്ഥാനമാക്കി ലാടമണ്ഡലികളെ ഇന്ത്യൻ ഉപഭൂഖണ്ഡത്തിലെ മറ്റ് പിറ്റ് വൈപ്പറുകളിൽ നിന്ന് വേർതിരിച്ചറിയാൻ കഴിയും.
ഉപനേത്രങ്ങൾ.
ഈ ഇനത്തിന്റെ പൊതുവായ പേര് കഴുത്തിൽ വിളറിയ ബഫ് നിറത്തിലുള്ള കുതിരലാടത്തിന്റെ ആകൃതിയിലുള്ള (അതായത്, വിപരീതമായ 'U') അടയാളത്തിന്റെ സാന്നിധ്യത്തെ അടിസ്ഥാനമാക്കിയുള്ളതാണ്.
ഇളം തവിട്ട് അല്ലെങ്കിൽ ബഫ് നിറമുള്ള പാമ്പിന് ശരീരത്തിൽ ചാരനിറത്തിലുള്ള ഇരുണ്ട പാടുകളും ചില വെളുത്ത വരകളുമുണ്ട്.
ഈ ഇനം അടിസ്ഥാനപരമായി ഒരു ഭൗമ മൃഗമാണ്, ഭൂരിഭാഗവും തറയിലോ പാറക്കൂട്ടങ്ങളിലോ കാണപ്പെടുന്നു.
ഇതുവരെ അളന്ന 12 പാമ്പുകളിൽ, ശരാശരി സ്നൗട്ട്-വെൻറ് നീളം (SVL) 24.4 ± 7.04 ആയിരുന്നു സെ.
മീ (9.6 ± 2.8 ഇഞ്ച്), വാൽ നീളം (tL) 3.5 ± 0.8 cm (1.4 ± 0.3 in), ഭാരം 172 ± 10.5 g (6 ± 0.4 oz) ആയിരുന്നു.
ഗണേഷ്, SR SR ചന്ദ്രമൗലി.
1842-ലെ ട്രൈമറെസുറസ് സ്ട്രിഗാറ്റസ് ഗ്രേയുടെ വിതരണത്തെക്കുറിച്ച് - ഒരു തിരുത്തൽ കുറിപ്പ്.
സൗരിയ 40 (1): 87-91.
ബാഹ്യ ലിങ്കുകൾ Craspedocephalus strigatus at the Reptarium.cz Reptile Database.
Accessed 6 December 2007.
ലാടോൻ ഡാന
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ലാടോൻ ഡാന.
ലാടോൻ ഡാന വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ലാടോൻ ഡാന ൽ 127 വീടുകൾ ഉണ്ട്.
ആകെ ജനസംഖ്യ 660 ആണ്.
ഇതിൽ 358 പുരുഷന്മാരും 302 സ്ത്രീകളും ഉൾപ്പെടുന്നു.
ലാടോൻ ഡാന ലെ സാക്ഷരതാ നിരക്ക് 74.24 ശതമാനമാണ്.
ലാടോൻ ഡാന ലെ 6 വയസ്സിനു താഴെയുള്ള കുട്ടികളുടെ എണ്ണം 64 ആണ്.
ഇത് ലാടോൻ ഡാന ലെ ആകെ ജനസംഖ്യയുടെ 9.7 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 204 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 185 പുരുഷന്മാരും 19 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 96.57 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 52.94 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ലാടോൻ ഡാന ലെ 584  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 127 - - ജനസംഖ്യ 660 358 302 കുട്ടികൾ (0-6) 64 36 28 പട്ടികജാതി 584 316 268 പട്ടിക വർഗ്ഗം 0 0 0 സാക്ഷരത 74.24 % 57.96 % 42.04 % ആകെ ജോലിക്കാർ 204 185 19 ജീവിതവരുമാനമുള്ള ജോലിക്കാർ 197 180 17 താത്കാലിക തൊഴിലെടുക്കുന്നവർ 108 98 10 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ലാങ്‍സുവ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Langsua_National_Park
ലാങ്‍സുവ ദേശീയോദ്യാനം ( Norwegian : Langsua nasjonalpark ), 2011-ൽ സ്ഥാപിതമായ നോർവീജിയൻ ദേശീയോദ്യാനമാണ്.
ഈ ദേശീയോദ്യാനത്തിൻറെ സംരക്ഷിതമേഖലയുടെ ആകെ വിസ്തീർണ്ണം 537.1 ചതുരശ്ര കിലോമീറ്റർ (207.4 ചതുരശ്ര മൈൽ) ആണ്.
ഉദ്യാനം സ്ഥിതിചെയ്യുന്നത് നോർവെയിലെ ഓപ്പ്ലാൻറ് കൌണ്ടി യിലാണ്.
ഓയ്സ്ട്രേ സിഡ്രേ , നോർഡ്-ഔർഡാൽ , നോർഡ്രെ ലാൻഡ് , ഗൌസ്‍ഡാൽ , സോർ-ഫ്രോൺ , നോർഡ്-ഫ്രോൺ എന്നീ മുനിസിപ്പാലിറ്റികളുടെ ഭാഗങ്ങളും ഈ ദേശീയോദ്യാനത്തിലുൾപ്പെട്ടിരിക്കുന്നു.
റന്ന
ശ്രവണബെളഗൊളയിലുള്ള കന്നഡ ലിപിയിൽ ചെത്തിയ കവി രത്ന എന്ന റന്നൻറെ കൈയൊപ്പ്
റന്ന ( കന്നഡ : ರನ್ನ ) കന്നഡയിലെ ആദ്യകാലത്തെ കവി പ്രമുഖരിൽ ഒരാളാണ്.
റന്നൻറെ ലേഖനശൈലി പംപൻറെ ലേഖനശൈലിയോട് യോജിക്കുന്നതാണ്.
റന്നനും പംപനും ശ്രീ പൊന്നനും ഉൾപ്പെടുന്ന മൂവർ സംഘം കന്നഡ അഭിജാത സാഹിത്യത്തിലെ രത്നത്രയങ്ങൾ എന്ന് അറിയപ്പെട്ടു.
റന്ന ക്രിസ്ത്വബ്ദം 949ൽ മുദുവൊളലു എന്ന് ഇന്നത്തെ കർണാടകയിലെ ബാഗൽകോട്ട് ജില്ലയിലെ മുധോൾ പട്ടണത്തിൽ ജൈന വളക്കച്ചവടക്കാരുടെ കുടുമ്പത്തിൽ ജനിച്ചു.
റന്നൻറെ അച്ച‍ൻ ജിനവല്ലഭനും അമ്മ അബ്ബലബ്ബെയും ആയിരുന്നു.
അന്നത്തെ സുപ്രസിദ്ധ ഗുരുവായിരുന്ന അജിതസേനാചാര്യരുടെ പക്കലാണ് റന്നൻ വിദ്യാഭ്യാസം പൂർത്തിയാക്കിയത്.
റന്ന എന്ന വാക്ക് രത്ന എന്നുള്ളതിൻറെ തദ്ഭവമാണ്.
റന്നൻറെ സാഹിത്യ ജീവിതത്തിൻറെ ആദ്യകാലത്ത് പശ്ചിമ ഗംഗ രാജവംശത്തിലെ പ്രധാനമത്രിയായിരുന്ന ചാവുണ്ടരായനാൽ പരിപോഷിക്കപ്പെട്ടു.
പശ്ചിമ ചാലുക്യ രാജവംശത്തിൻറെ ഉയർച്ചയോടെ റന്ന തൈലപ രണ്ടാമൻറെയും തുടർന്ന് സത്യാശ്രയൻറെയും ആസ്ഥാനകവിയായി.
സത്യാശ്രയൻ റന്നനു കവി ചക്രവർത്തി എന്ന അംഗീകാരം നൽകി ആദരിച്ചു.
റന്നൻറെ സാഹിത്യ രചനകളെല്ലാം ഹളഗന്നഡയിലാണ് .
പ്രധാനപ്പെട്ട അഞ്ച് കൃതികളിൽ വെച്ച് മൂന്നെണ്ണം ഉപലബ്ധമാണ്.
അജിത പുരാണ , പരശുരാമ ചരിതെ (ലഭ്യമല്ല), സാഹസഭീമ വിജയ അല്ലെങ്കിൽ ഗദായുദ്ധം , റന്ന കന്ദ , ചക്രേശ്വര ചരിതെ (ലഭ്യമല്ല) എന്നിവ ആണ് റന്നൻറെ കൃതികൾ.
അജിത പുരാണ (രചന ക്രിസ്ത്വബ്ദം 993) പന്ത്രണ്ട് ആശ്വാസ(ഖന്ടിക)ങ്ങളിലായി ചമ്പൂ കാവ്യശൈലിയിൽ രചിക്കപ്പെട്ട ഒരു ജൈന കൃതിയാണ്.
കാവ്യം രണ്ടാമത്തെ ജൈന തീർഥങ്കരനായിരുന്ന അജിതനാഥനെ കുറിച്ചുള്ളതാണ്.
സേനാധിപൻ നാഗവർമ്മൻറെ ഭാര്യയായിരുന്ന അത്തിമബ്ബെ ആയിരുന്നു റന്നനു കാവ്യരചനയ്ക്കായുള്ള ധനസഹായം നൽകിയത്.
റന്ന കന്ദത്തിനു (രചന ക്രിസ്ത്വബ്ദം 990 ) ഈ പേരു വന്നത് കന്ദപദ്യം എന്ന ഛന്ദസ്സ് ഉപയോച്ച് രചിച്ചതുകൊണ്ടാണ്.
കൃതിയുടെ പന്ത്രണ്ട് ആശ്വാസങ്ങൾ മാത്രമേ ലഭ്യമായിട്ടുള്ളൂ.
റന്നകന്ദ കന്നഡ ഭാഷയിൽ കണ്ടെടുത്ത ആദ്യത്തെ നിഘണ്ടുവും കൂടിയാണ്.
പരശുരാമ ചരിതെ (ക്രിസ്ത്വബ്ദം 980ന് അടുത്തുള്ള കാലഘട്ടം) പശ്ചിമ ഗംഗ രാജവംശത്തിലെ പ്രധാനമത്രിയായിരുന്ന ചാവുണ്ടരായനെ കുറിച്ചുള്ളതാണ്.
ചാവുണ്ടരായനു സമര പരശുരാമ എന്ന ബിരുദവും ഉണ്ടായിരുന്നു.
കവി തൻറെ ആശ്രയദാതവിനെ വളരെയധികം ബഹുമാനത്തോടെ കാണുകയും തൻറെ മകനു രായ എന്ന് പേരിടുകയും ചെയ്തു.
‍അവലംബങ്ങൾ ‍ കുറിപ്പുകൾ {{ cite book }} : Check | lccn= value ( help )
റപാല ഇംഗ്ലീഷ് വിലാസം https://ml.wikipedia.org/wiki/Rapala Rapala Logo.
റപാല (/ˈræpəlɑː/ RAP-ə-lah മത്സ്യബന്ധന ലൂർസിന്റെയും മറ്റു മത്സ്യബന്ധന ഉൽപ്പന്നങ്ങളുടെയും ലോകത്തിലെ ഏറ്റവും വലിയ നിർമാതാക്കളാണ്. 1930- ൽ ലൗറി റാപ്പാല ഫിൻലാൻഡിലാണ് ഇത് സ്ഥാപിച്ചത്. ഒറിജിനൽ ഫ്ലോറ്റർ എന്നു വിളിക്കുന്ന ഒരു ബൽസ വുഡ് മിന്നോ ഇമിറ്റേഷൻ ലൂർ അവരുടെ ഏറ്റവും പ്രശസ്തമായ ഉൽപ്പന്നമാണ്. കമ്പനി ടൈംലൈൻ 1936- First lure carved out of cork by Lauri Rapala 1959- Normark established, begins distributing Rapala lures in U.S. 1962- Life publishes article on Rapala. The issue it appeared featured a retrospective on the recently deceased Marilyn Monroe and proved to have the highest circulation in the magazine's history. As such, Rapala's article gave it enough exposure for it to receive two million orders for lures, overwhelming its company staff of two. 1964- Fish 'N Fillet Knife introduced 1974- Jointed Floater put on market 1982- Shad Rap brought to market 1998- Normark Corporation goes public അവലംബം ↑ Rapala Group. "How Do You Pronounce Rapala? The Debate on How to Pronounce the World's Most Popular Fishing Lure Continues" (Press release).
PRNewswire.
Retrieved June 13, 2015.
↑ ബാഹ്യ ലിങ്കുകൾ Rapala Web Site for North America Rapala Web Site for Australia International Rapala Brand Site Rapala VMC Corporation ഉറവിടങ്ങൾ Rapala website
റപൂൺ ഇംഗ്ലീഷ് വിലാസം https://ml.wikipedia.org/wiki/Rapoon
സോവിറ്റ് ഫ്രാൻസ് എന്ന സംഗീതസംഘത്തിലെ  മുൻ അംഗമായ റോബിൻ സ്റ്റോറിയുടെ ഒരു സംഗീതപരിപാടിയാണ് റപൂൺ .
അദ്ദേഹം സ്റ്റാൾപ്ലട്ട്, സോലീൽമുൺ, മാൻഫോൾഡ്, ബീറ്റ-ലാക്റ്റം റിംഗ് , ലെൻസ് റെക്കോർഡ് .
തുടങ്ങിയ ശ്രദ്ധേയമായ സ്വതന്ത്ര ലേബലുകളിൽ മെറ്റീരിയൽ പ്രസിദ്ധീകരിച്ചിട്ടുണ്ട്.
ബാഹ്യ ലിങ്കുകൾ Official website Google Groups Mailing List Rapoon biography and discography on Allmusic.com Rapoon discography on Discogs.com
റപേറ്റർ ഇംഗ്ലീഷ് വിലാസം https://ml.wikipedia.org/wiki/Rapator
തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് റപേറ്റർ .
ഇവയുടെ ഫോസ്സിൽ കണ്ടു കിട്ടിയിടുളത് ഓസ്ട്രേലിയയിൽ നിന്നും ആണ്.
ഇവ ജിവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്.
പേരിനെ കുറിച്ചും അർത്ഥതിനെ കുറിച്ചും ഇപ്പോഴും സംശയങ്ങൾ നിലനിൽകുന്നു.
അതിക്രമികുനവൻ , കള്ളൻ , കൊള്ളയടികുനവൻ എന്നെല്ലാം അർഥങ്ങൾ പറഞു വരുന്നു.
റനോമി ക്രോമോവിഡ്ജോജോ ഇംഗ്ലീഷ് വിലാസം https://ml.wikipedia.org/wiki/Ranomi_Kromowidjojo
ഡച്ച്-ജാവനീസ് സുരിനാമീസ് വംശജയായ ഒരു ഡച്ച് നീന്തൽതാരമാണ് റനോമി ക്രോമോവിഡ്ജോജോ (ഡച്ച് ഉച്ചാരണം: [raːˈnoːmi ˌkroːmoːʋiˈɟoːjo born; ജനനം 20 ഓഗസ്റ്റ് 1990).